Pekka Sinkkonen

Pekka Albert Sinkkonen (s. 19. toukokuuta 1998 Vantaa) on suomalainen 400 metrin aitajuoksija. Hän edustaa HIFK-Friidrottia ja häntä valmentaa Jarno Tenhunen. Vuoteen 2021 saakka häntä valmensi Anatoli Mihailov.

Sinkkonen on saavuttanut sisäratojen SM-kilpailuissa viestissä hopeaa ja 300 metrin aitajuoksussa pronssia 2022. Kalevan kisoissa hän on sijoittunut 400 metrin aitajuoksussa parhaimmillaan viidenneksi 2016 ja 2021. Viestijuoksun SM-kilpailuissa hän on saavuttanut 4 × 400 metrin viestissä pronssia 2017 ja 2021.

Sinkkonen juoksi 400 metrin aitajuoksuennätyksensä 53,74 Tampereella 29. elokuuta 2021. 300 metrin aidat hän on juossut hallissa parhaimmillaan aikaan 38,17 Kuopiossa 20. helmikuuta 2022.

 Lähteet 

Luokka:Suomalaiset 400 metrin aitajuoksijat
Luokka:Vuonna 1998 syntyneet
Luokka:Elävät henkilöt